**Stare**

*Ovidiu Cornilă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ca o octavă freamătă gândurile

la început de octombrie:

nori grei de toamnă plâng poeme

despre pielea ta, despre părul tău

liber în vânt,

frenetic tango de altădată...

ochii tăi îi caut la răsărit:

îi pot atinge, pentru că ei vorbesc,

ascund și ard...

în mansardă, frunzele susură uverturi;

mă respiră și din ele înțeleg

culoarea

din care mi-ai desenat

primul sentiment...

și-ntr-un ungher de vis

șuieră vântului singur,

mă zboară cu el și mă așterne

la porțile cuvântului tău...

tainic și în liniște,

ca un început de octombrie

ne aduce aminte timpul...